Einarson i vogna på torget i Trondheim 1967. Foto: Frode Inge Helland 
**Odd Einarson**, opprinnelig Odd Einarsen (født 21. juni 1910 i Bergen, død 6. oktober 1991 i Kragerø) var en norsk karikaturtegner.

Utdannelse
----------

Odd Einarson tok kunstutdannelse ved Akademie der bildenden Künste i München under karikaturtegneren Olaf Gulbransson i 1932 og ved Kunstakademiet under Søren Onsager i 1940.

Kunstnerisk virke
-----------------

Han arbeidet både med maleri og satiriske kommentartegninger, og hadde tilknytning til Brochmann-bevegelsen som Alternativt Samfunn bekjenner seg til. Sammen med tegnerkollegaen Ernst Berentsen utgav han den samfunnskritiske tegneserieboka *Du slette tid* i 1935, og etter andre verdenskrig startet han blant annet tidsskriftene *Trollspeilet* og *Paragraf 100*. Odd Einarson ble imidlertid først og fremst kjent som omflakkende bohem med alpelue og frodig skjegg i sitt «rullende ateliér», bilen «Ruslebo». Han brukte bare tre-fire minutter på en karikaturtegning av interesserte forbipasserende, og skal i perioden fra 1947 til 1985 ha portrettert over en halv million skandinaver under signaturen «Einarson». Odd Einarson er innkjøpt av Nasjonalgalleriet.

Familie
-------

Odd Einarson var far til filmskaperne Oddvar Einarson og Eldar Einarson.

Ettermæle
---------

Publikum utenfor Einarsons rullende atelier, bilen «Ruslebo», i 1954  Foto: Norstrøm, *Billedbladet NÅ*/Arkivverket 
I 2017 ble det startet en innsamlingsaksjon for å få midler til å restaurere Odd Einarsens bil. Doningen «Ruslebo» var blitt gitt til Kragerø kommune, som gikk sammen med private krefter om pengeinnsamlingen.

Referanser
----------

1. 1 2   Norsk kunstnerleksikon, Norsk kunstnerleksikon ID Odd\_Einarson, besøkt 9. oktober 2017[Hentet fra Wikidata]
2. 1 2   KulturNav, KulturNav-ID c18a3693-816e-4e54-a37b-22005df03cb4, besøkt 9. oktober 2017[Hentet fra Wikidata]
3. 1 2 3  Eikel, Martin (18. november 2017). «Støtt Ruslebo på startskudd.no!». *Lokalnytt*. Arkivert fra originalen 19. april 2019. Besøkt 19. april 2019. «Ruslebo, som er bilen som Einarson benyttet i sitt arbeide, ble gitt som gave til Kragerø kommune. Den har dessverre forfalt en del, og trenger midler for å bli restaurert. | Teamet består av Martin Eikeland, Roy Isnes, Jo Borkhus og Petter Hareide. Thomas Bakkerud og politiker Erik Næsland har også bidratt mye for å få prosjektet i gang. Eldar og Oddvar Einarson, som er sønnene til Odd Einarson, støtter denne aksjonen fullt ut. | Denne filmen er laget av Eldar Einarson på 80 tallet, som er sønn av Odd. Den er tidligere vist på NRK. Her ser vi et lite utdrag. Lokalnytt har fått alle rettigheter til å selge og vise frem filmen. Bildet er fra Telemark Museum. Takk for god velvilje!»

Les mer
-------

* Biografi om Odd Einarson: "Varmefront", av Even Lorch-Falch, Damm Forlag ISBN 82-590-0507-7

Eksterne lenker
---------------

* (en) Odd Einarson – kategori av bilder, video eller lyd på Commons Rediger på Wikidata
* Om Einarsons kjente tegnerbil

Portaler: Litteratur | Kunst

|  |  |
| --- | --- |
| Oppslagsverk/autoritetsdata | Store norske leksikon **·** Norsk kunstnerleksikon **·** BIBSYS **·** VIAF **·** ISNI **·** KulturNav
 |